Vráž (distrikto Písek)

Vráž estas municipo en Ĉeĥio. Ĝi situas en Sudbohemia regiono, 10 km nordokcidente de la urbo Písek, sur la maldekstra bordo de la rivero Otava en alto de 427 m s.m. En  ĝi havis . Ĝi konsistas el du partoj – Stará Vráž (Malnova Vráž) kaj Nová Vráž (Nova Vráž), kiu etendiĝas proksime al la trajnhaltejo.

La komunumo konatas precipe pro siaj kastelo kaj banloko, specialiĝanta pri kuracado de neŭro- kaj movmalsanoj. Pro arbarriĉa bone signita ĉirkaŭaĵo ĝi estas populara celo de piedmigremuloj.

 Loĝantaro 

 Partoj de municipo 
Municipo Vráž konsistas el tri partoj, kiuj situas en la katastra teritorio Vráž u Písku.
 Jistec
 Nová Vráž
 Stará Vráž

 Banloko 
eta|maldekstra|200ra|La kastelo de antaŭe
eta|maldekstra|200ra|La kastelo de malantaŭe
El inter memorindaĵoj plej valoras novgotika kastelo de la nobela familio Lobkovic, situanta en arbareca pejzaĝo rande de la vilaĝo.
Origine ĝi estis konstruita en j. 1868–1875, sed en decembro de la sama jaro ĝi preskaŭ komplete forbrulis, tial oni tuj devis rekomenci la konstruadon kaj la kastelo en la nuna aspekto estis finita en 1881. Kiel sanatorio ĝi ekfunkciis en 1936 kaj por sia celo ĝi servas ĝis nun.

La banloko konsistas el la kastelo, apuda funkciisma konstruaĵo el 1937 (ligita al ĝi per trairkoridoro) kaj t.n. Jubilea pavilono.
Krom kutimaj balneologiaj ekipaĵoj disponeblas i.a. interna kaj ekstera naĝbasenoj, saŭno, solario, tenisludejoj, biciklopruntejo, ekstera kegloludejo ktp.

En la kastelo estas regule organizataj koncertoj, dancvesperoj kaj aliaj aranĝoj alireblaj ne nur por banlokaj pacientoj, sed ankaŭ por publiko.
Same alireblas ankaŭ restoracio kaj kafejo kun ekstera teraso, ambaŭ troviĝantaj en la ĉefa kastela konstruaĵo.

 Ĉirkaŭaĵo 
Ĉirkaŭ la kastelo etendiĝas parko kun promenaj rondvojoj, ŝatataj ne nur de banlokaj gastoj, sed ankaŭ de ceteraj piediramantoj.
La Blua rondvojo (4 km) kondukas je sudokcidenta direkto al Amlageto kaj naturrezervejo „Čertova hora“ (Monto de diablo), la Ruĝa rondvojo (9 km) trairas la nordokcidentan parton tra la naturrezervejo „Hrby“ kaj kelkaj riveretoj kaj fiŝlagoj. La plej longa Flava rondvojo (10 km) direktiĝas nordorienten ĝis komenco de la valbaraĵo de Orlík.
La plej malproksima pinto de tiu ĉi rondvojo troviĝas ĉe romantika roka belvido al kunfluejo de la riveroj Blanice kaj Otava.
Ĉiuj rondvojoj komenciĝas proksime al la kastelo kaj elirparkejo troviĝas tuj antaŭ la kastela konstruaĵo.

 Eksteraj ligiloj 
 Retpaĝaro de la sanatorio   


Kategorio:Municipoj en distrikto Písek
Kategorio:Vilaĝoj en distrikto Písek
Kategorio:Banlokoj en Ĉeĥio
Kategorio:Setlejoj en Blatna montetaro
Kategorio:Setlejoj en Tabora montetaro